**Өлкетану мұражайы – «Туған жер» бағдарламасының жүзеге асырылуы**

**Мұражай** - тарих айнасы деп бекерге айтылмаған, яғни келешек жас ұрпаққа адамгершілік, эстетикалық, рухани тәрбие беретін, сонымен қатар қазақ халқының тарихын, әдет-ғұрпын, салт-дәстүрін, тұрмысын, мұраларын танып білуге септігін тигізетін рухани-мәдени орындардың бірі.

Президентіміз Н.Ә.Назарбаевтың «Болашаққа бағдар: рухани жаңғыру» мақаласының негізге ала отырып, бүгінгі жас ұрпақ өз елінің өткен тарихын білуге, туған жерінің табиғатын аялауға, Отанын сүюге, соғыс ардагерлерін құрметтеуге, жақсы әдеттерді бойларына қалыптастыру мақсатында Ақмола облысы, Зеренді ауданына қарасты Жылымды негізгі мектебінде 2018 жылдың 16 мамырда өлкетану мұражайы ашылды. Игі іс-шараның ашылу салтанатына ауданық білім бөлімінің әдіскері Ақбота Қайсарбекқызы, Зеренді аудандық балалар шығармашылық үйі директоры Бахытбек Айдарбекұлы, Қазақстан - Көкшетау телеарнасының тілшілері, ауылымыздың ата-әжелері келіп қатысып, оқушылардың шағын мерекелік концерттін тамашалады. Мұражайды ашу рәсімі тыл игері Шоматов Бексұлтан ата мен ұлағатты ардагер ұстаз Есжанов Өміртай атамызға берілді.

Өлкетану мұражайы жалпы төрт бөлімнен тұрады. Оның ішінде ауыл тарихы, мектеп тарихы, Ұлы Отан соғысының ардагерлері мен тылда еңбек еткен аталар мен әжелеріміз жайлы деректер жазылған. Оған қосымша ауылымыздан шыққан атақты азаматтарымыз және батыр аналарымыз, мектеп ашылғаннан бері басшылық қызметін атқарған басшылар мен өз туған еліне қайта оралып еңбек жолын атқарып жатқан ұл-қыздарының есімі өскелең ұрпақтың жадында болар деген үміттеміз. Ұрпақтарымыз кешегіні білмей бүгінгінің қадірін түсінбейді демекші мұражайға ата-бабамыздан келе жатқан ұлттық құндылықтардың бірі - киіз үйіді жабдықтарымен бірге нақышына келтіріп жиыстырып, ұлттық жәдігерлеріміз ұмытылмас үшін шама шарқымыз келгенше көне заттарды барынша қоюға тырыстық.

 **«Рухани жаңғыру – болашақ ұрпақ кепілі»** дегендей өсіп келе жатқан жастарымызға тәрбиелік мәні зор мұражайымыздың ашылуына көп септігін тигізген Жылымды ауылының тұрғындарына және мектеп ұжымына ризашылығымды білдіремін.

 **Қазақ тілі мен әдебиет мұғалімі К.А.Темірбекова**